ועדת הכספים, כנסת 20, פרוטוקול מספר 891, 2017-12-25 10:20

משה גפני: אני מתכבד לפתוח את ישיבת ועדת הכספים.

משה גפני: אני רוצה להודיע כמה הודעות.

משה גפני: קודם כל, אני רוצה לומר לגבי השימוש במזומן.

משה גפני: אני ביקשתי שזה יעבור לכאן.

משה גפני: עשיתי חשבון שלא נוכל לדון על זה כאן באופן אובייקטיבי.

משה גפני: אני הולך להציע לוועדת הכנסת שזאת תהיה ועדה משותפת בראשות ועדת החוקה ושאני אהיה בה גם כן.

משה גפני: הנושא הוא לא נושא פשוט.

מיקי לוי: זה להיות מענטש יותר מדי, אחרי שהוא תקע את זה שנתיים והמלחמות שלנו.

משה גפני: פתאום אני האשם.

משה גפני: אני מקבל מכתב מהתנועה לאיכות השלטון שכותבת לי למה אני מעכב את זה שנתיים.

משה גפני: כתבתי להם בחזרה ואמרתי להם שזה הרי לא כאן אלא זה בוועדת החוקה.

משה גפני: ראיתי גם אמירות נגד החוק הזה.

משה גפני: זה לא חוק פשוט.

משה גפני: זה חוק שצריך לעשות אותו אבל הוא צריך להיות מאוזן.

משה גפני: לא יכול להיות שאם אתה הולך לקנות קרטיב, אתה צריך לדווח לפקיד בבנק ולומר לו על מה הוצאת את הכסף ואני לא בטוח, לאור מה שקורה לנו עם הבנקים, שהחיים כאן יהפכו להיות נורמליים.

משה גפני: אני בעד החוק.

משה גפני: אמרתי אתמול אצל ראש הממשלה שאני בעד החוק אבל צריך לאזן אותו.

משה גפני: חשבתי בלילה שעדיף במצב הזה שזה יהיה בראשות ועדת החוקה ושכספים גם תהיה שם.

משה גפני: אני לא יודע מה יהיה בסוף אבל זה הכיוון.

משה גפני: אם לא, זה יבוא לכאן.

משה גפני: דבר שני אני מבקש להודיע לחברי הוועדה שאגף התקציבים מאשים אותי שאני לא מעביר כסף.

משה גפני: זאת אומרת, אין שר או מנכ"ל במשרד ממשלתי שלא מתקשר אלי ושואל אותי מה הוא עשה לי רע.

משה גפני: אין אחד שלא אומר את זה.

משה גפני: לא רק זה אלא גם הנכים אמרו שהבוקר אני צריך לאשר כאן.

משה גפני: איך אפשר לאשר את זה כאן כשאין לך חוק?

משה גפני: אומר לי אתמול מנכ"ל האוצר שהבוקר אאשר את זה.

משה גפני: אין חוק, אין דיון, הרי בכלל החוק צריך להידון בוועדת העבודה והרווחה ושם בכלל לא קבעו מועד.

משה גפני: אני אשם שהנכים לא מקבלים כסף.

משה גפני: זה הופך להיות בלתי נסבל.

משה גפני: אבל החמור יותר מכל הוא שאני מקבל עכשיו מבול, אנחנו מקבלים, של העברות תקציביות שלא עשו אותן כל הזמן.

מיקי לוי: לא הצלחתי להשתלט על הכמות מיום שישי.

מיקי לוי: אני לא עובד בשבת אלא רק במוצאי שבת.

משה גפני: המשרדים טוענים שזה מונח באגף התקציבים למעלה מחודש.

משה גפני: הרי היינו יכולים טיפין טיפין.

משה גפני: אני לא הולך לעשות את מה שעשיתי בשנה שעברה.

משה גפני: בשנה שעברה היו לנו בעיות קשות מבחינת הנוהל וחברי הוועדה הסכימו שזה יהיה, מכיוון שמדובר בסוף שנה.

משה גפני: היום אין פריבילגיה כזאת.

משה גפני: אני לא הולך לעבור על הנוהל.

משה גפני: מה שיעבור – יעבור, מה שלא יעבור – לא יעבור.

משה גפני: אני לא אשם בזה.

משה גפני: אני אומר באופן חד משמעי שאני רואה חוסר אחריות באגף התקציבים עם ההתנהגות הזאת.

משה גפני: מדובר על העברות שהיה צריך להביא אותן, להביא כמה כל שבוע, כמו שהתנהל עד היום.

משה גפני: הם בכוונה לא הביאו ועכשיו תיכנס ללחץ.

משה גפני: כל המנכ"לים יודעים כל השרים יודעים שאם לא עוברות ההעברות, זה אני לא מעביר אותן.

משה גפני: אז אני לא מעביר.

משה גפני: את מה שהגיע, אנחנו לפי הסדר נביא את מה שאפשר לעשות.

משה גפני: מה שאי אפשר לעשות, לא יהיה.

משה גפני: אי אפשר עם ההתנהגות הזאת.

משה גפני: בסוף הם גם מאשימים אותי בבריונות.

משה גפני: בסדר.

מיקי לוי: אני יכול להגיד שאני תומך בדברים שאמרת ללא שום סייגים אלא שיש לי שאלה ליועצת המשפטית.

מיקי לוי: האם ועדת הכספים יכולה לדון בהעברת כספים למטרה מסוימת שהיא מטרה נעלית בעיני ואין לי אתה ויכוח כהוא זה, כאשר אין בכלל חוק?

מיקי לוי: לאן החוקים האלה בדיוק ייכנסו?

משה גפני: גם אין העברה.

<שגית אפיק: אין העברה.

משה גפני: אין העברה, אז אין שאלה.

משה גפני: אין העברה, אין חוק, אין כלום אבל יש עיתונים ויש תקשורת שגפני מעכב את זה.

משה גפני: מזל שלא מאשימים אותי בפצצה הגרעינית באיראן.

משה גפני: גם זה יגיע.

<קריאה: פשוט עדיין אין פצצה כזאת.

משה גפני: אין חוק.

משה גפני: אתה כל כך צודק.

משה גפני: לא רק שאין חוק, גם אין העברה.

משה גפני: גם לא תהיה בהקדם.

משה גפני: זה ייקח זמן.

משה גפני: פתאום מבול של העברות.

משה גפני: לא מבין את הצורה הזאת.

משה גפני: זה מה שרציתי להודיע.

משה גפני: אם שכחתי משהו, אני אודיע בהמשך.

משה גפני: מיקי, זה לא היה כך.

מיקי לוי: בשנתיים וקצת שאני כאן, לא היה כך.

משה גפני: אף פעם לא היה.

משה גפני: בסדר, סוף שנה, אנחנו יודעים שיש בעיות, צריך יותר, אבל יש העברות.

משה גפני: זה היה כבר מוכן ולמה לא העבירו?

משה גפני: יש גם בעיות בוועדה עם הצבעות וזה לוקח זמן.

משה גפני: למה מביאים את זה עכשיו ברגע האחרון?

משה גפני: אנחנו עוברים לסדר היום.

משה גפני: תקנות מס הכנסה (כללים לאישור ולניהול קופות גמל) (תיקון), התשע"ח-2017.

משה גפני: אני מבין שהיה דיון על כך ב-22 לחודש ואתם הייתם אמורים לשנות.

<שלי סבן: היה לנו דיון ב-22 למעשה על שני נושאים כאשר נושא אחד מבחינתנו הוא אקוטי והגענו אתו לכאן, ונושא שני שמדבר על כספי הפיצויים בקופת גמל לקצבה.

<שלי סבן: לגבי הנושא השני, אני אתחיל אתו בקצרה, אנחנו עדיין בדיונים.

<שלי סבן: כבוד היושב ראש שלח אותנו לדבר עם ההסתדרות ועם הגופים ואנחנו עדיין בדיונים.

<שלי סבן: כרגע עמדתנו, העמדה שלמעשה הצגנו, נשארת - - -

משה גפני: על מה יש הסכמה?

<שלי סבן: על החלק הראשון שהוא בעצם החלק שלא מאפשר למבוטחים להגדיל את ההפקדות בכל גוף מוסדי שהם רוצים.

<שלי סבן: היום תקנה 19 קובעת שאם מבוטח רוצה להגדיל את היקף ההפקדות שלו, הוא חייב לעשות את זה אצל אותו גוף מוסדי.

<שלי סבן: לצורך העניין, אם לאותו מבוטח יש פוליסת ביטוח והוא לא יכול להגדיל את ההפקדות לאותה פוליסת ביטוח, הוא חייב לפתוח פוליסת ביטוח הפרשית אצל אותו גוף מוסדי ושם הוא למעשה לקוח שבוי.

<שלי סבן: את החסם הזה אנחנו מבקשים להסיר.

<שלי סבן: זה מבחינתנו העניין האקוטי ולכן חזרנו לגבי הסוגיה הזאת.

<שלי סבן: הסוגיה השנייה, אנחנו עדיין באי הסכמה ובדיונים עליה.

משה גפני: לגופים יש מה להעיר?

משה גפני: אין.

<שגית אפיק: החלק השני לא בפנינו.

<שגית אפיק: ב-22 למאי הובאו בפנינו תקנות שכללו את שני החלקים ששלי הציגה כרגע.

<שגית אפיק: במסגרת הדיון בוועדה העלו ההסתדרות והגופים כנגד החלק הזה ולכן אתה שלחת אותם להגיע להסכמות ואמרת להם שאם יוציאו את החלק הזה ויביאו רק את החלק השני, אתה מאשר אותו.

<שגית אפיק: הם עכשיו הביאו בפניך אך ורק את החלק השני והוא אמור להיות לטובת המבוטחים.

<שגית אפיק: זה חלק שהוא מיטיב.

<שגית אפיק: פשוט להקריא אותו.

משה גפני: בסדר.

משה גפני: תקריאו אותו.

<שגית אפיק: את החלק השני שהוא לא בפנינו, הם יצטרכו להביא במכתב שר חדש אחרי שהם יגיעו להסכמה עם ההסתדרות.

משה גפני: בסדר גמור.

משה גפני: אין בעיה.

<שלי סבן: עמדתנו עדיין נשארה בעניין הזה.

<שגית אפיק: הם לא שינו את דעתם למרות שהם ישבו עם ההסתדרות.

<שגית אפיק: אולי הם ישנו אותה או שלא.

משה גפני: נמצא כאן נציג ההסתדרות?

<שלי סבן: ההסתדרות לא שלחה נציגים אבל דיברה אתנו והם מסכימים לחלק הזה.

<ירון גולן: תקנות מס הכנסה (כללים לאישור ולניהול קופות גמל) (תיקון), התשע"ח-2017 בתוקף סמכותי מכוח סעיפים 22א ו-60 לחוק הפיקוח על שירותים פיננסיים (קופות גמל), התשס"ה-2005 ובאישור ועדת הכספים של הכנסת אני מתקין תקנות אלו.

<ירון גולן: תיקון תקנה 19 בתקנה 19 לתקנות מס הכנסה, תנאים לאישור ולניהול קופות גמל התשכ"ז-1964 – בתקנת משנה (א), בפסקה (1) - בפסקת משנה (א1) המלים "אצל אותו מבטח" יימחקו.

<ירון גולן: בפסקת משנה (א2), במקום "באותה קופת גמל ולאותה מטרה" יבוא "לאותה מטרה".

<ירון גולן: בפסקת משנה (א3) המלים "אצל אותו מבטח" יימחקו.

<ירון גולן: בפסקת משנה (א4) המלים "אצל אותו מבטח" יימחקו.

<ירון גולן: המלים שאנחנו מוחקים כאן, אלה בעצם ההגבלות שהוטלו בסעיף עליהן שלי דיברה קודם לכן.

<ירון גולן: בתקנת משנה (ב) - בפסקה (1), בסיפא יבוא "למעט במקרים שמפורטים בפסקת משנה (4)".

<ירון גולן: בפסקה (4) – כאן יש תיקון מהנוסח ששלחנו - בפסקת משנה (א), במקום "בתכנית לאותה מטרה אצל אותו מבטח" יבוא "בקופת גמל שיבחר המבטח לאותה מטרה".

<ירון גולן: בפסקת משנה (ב), במקום "באותה קופת גמל ולאותה מטרה" יבוא "בקופת גמל שיבחר המבוטח לאותה מטרה".

<ירון גולן: בפסקת משנה (ג), במקום "בתכנית לאותה מטרה אצל אותו מבטח" יבוא "בקופת גמל שיבחר המבוטח היא לאותה מטרה".

<ירון גולן: בפסקת משנה (ד), במקום "בתכנית לאותה מטרה אצל אותו מבטחו" יבוא "בקופת גמל שיבחר המבוטח לאותה מטרה".

משה גפני: תודה.

משה גפני: אפשר להצביע.

משה גפני: מי בעד אישור התקנות שהוקראו על ידי סגן היועץ המשפטי של רשות שוק ההון?

משה גפני: מי נגד?

משה גפני: בעד תקנות מס הכנסה (כללים לאישור ולניהול קופות גמל) (תיקון), התשע"ח-2017

משה גפני: התקנות נתקבלו.

משה גפני: התקנות אושרו פה אחד.

משה גפני: תודה רבה.